חברת מדגל נכנסת לתחום ארונות אמבט - חדשות מדגל - Archijob.co.il
מדריך חברות ומוצרים ראשי חברת מדגל נכנסת לתחום ארונות אמבט - חדשות מדגל
חברת מדגל נכנסת לתחום ארונות אמבט
חברת מדגל השיקה קולקציה רחבה הכוללת 9 סדרות ולמעלה מ-100 דגמים, במגוון מפרטים ועיצובים
חברת ''מדגל'' מבית ''פלסאון'', מהמובילות בתחום הברזים בישראל (נוסדה בשנת 1973), נכנסת לתחום פעילות חדש – ארונות אמבט מעוצבים. בימים אלה השיקה החברה 9 סדרות של ארונות לחדרי אמבט, הכוללות למעלה מ-100 דגמים שונים, המוצעים במגוון רחב של מפרטים, חומרי גלם איכותיים, סגנונות עיצוב ומחירים.
קו הארונות פותח במשך למעלה משנה, לאחר שנבדק מכלול השיקולים המנחה את הצרכן הישראלי בבואו לקנות ארונות לחדר הרחצה. מדגל השקיעה משאבים רבים בפיתוח הקולקציה הרחבה. הארונות מיוצרים בסטנדרטים גבוהים, מחומרי גלם איכותיים – עץ סנדוויץ' רב שכבתי של גוף הארון, חזיתות MDF ירוק צבועות אפוקסי – המותאמות לחללים רטובים, פרזול איכותי – אל-חלד, מנגנוני טריקה שקטים ועוד.
כדי לספק ללקוח פתרון כולל בעיצוב החדר, מוצעים הארונות עם מוצרים נלווים, בהם כיורי חרס אינטגרליים, משטחי אבן קיסר כבסיס לכיור, משטחי בוצ'ר, מראות, ארונות שירות ועוד, במגוון דגמים, עיצובים וצבעים לבחירה. הלקוח יכול לבחור את דגם הארון המתאים לו מתוך מגוון הדגמים שבקטלוג החברה, או לתכנן ולעצב את הארון לפי טעמו האישי. מידות הארון יותאמו לחלל החדר.
ג'יין דריי-מטלון, מנהלת השיווק של ''מדגל'', ציינה ש''אנו גאים להציע לצרכן הישראלי מענה מלא המותאם לדרישותיו, בכל הקשור לריהוט חדר הרחצה. כיום, בזכות מגוון רב של דגמים מעוצבים ואיכותיים שמדגל מציעה, הלקוח יכול לבחור בדיוק מה שמתאים לו.
חשוב לנו שרמת האמינות והשירות הידועים שלנו תישמר גם בתחום הארונות. לשם כך הוקם מערך מקצועי של מתקינים בפריסה ארצית, ומשאבים רבים הושקעו בהקמת מערכת שירות ממוחשבת, לצד מענה אנושי הניתן בידי נציגי החברה'', אמרה.
''התבקש שהחברה, המצטיינת בתחום הברזים למעלה מ-45 שנה, תמנף את המוניטין, הניסיון והמיומנות שלה, כדי להגדיל את סל הפתרונות שהיא מציעה לצרכן. אנו מאמינים שהעובדה שבארץ אין מותג מוביל בתחום ארונות האמבט, מעניקה למותג חזק ואהוד כמדגל, יתרון בתחום זה'', הוסיפה.
כל אחת מ-9 הסדרות (שבכל אחת מהן 15-6 דגמים), מתאפיינת בסגנון עיצוב ייחודי. למשל סדרת FRAME מאופיינת בשילוב של מסגרות בחזית הארון, המקנות לו מראה כפרי; סדרת PAINT+ משלבת בארון חללים פתוחים לאחסון חיצוני, המוצעים במסגרת בגוון עץ אלון (הדגמים בסדרה מתאימים במיוחד לחדרי רחצה קטנים המצריכים פתרונות אחסון מגוונים); סדרתVINTAGE משלבת בחזית פרופילים מדורגים, המקנים לארון מראה בסגנון פרובנס; סדרת WOOD מאופיינת בחזיתות בגימור צבע אפוקסי עם מסגרת עץ במראה מודרני; סדרת SMOOTH מאופיינת בטכנולוגיית חיתוך CNC המאפשרת לשלב שני גוונים בדלת אחת ועוד.
הארונות מגיעים במידות רוחב של 60–150 ס''מ (תלוי בדגם).
מדגל מעניקה לארונות 3 שנות אחריות.
זמן אספקה מיידי של מרבית הדגמים.
ב-2019 נכנסה החברה לתחום ארונות האמבט והשיקה כ-100 דגמים שונים, במגוון עיצובים ומחירים. מוצרי מדגל מאושרים על ידי מכון התקנים ועומדים בדרישות תקן ISO 9001 ותקנים בינלאומיים מחמירים.
12.2.2020 חברת ''מדגל'' משיקה סדרת ארונות אמבט חדשה המשלבת טכנולוגיית חירוץ וחיתוך CNC בחזית הארון – ומציגה ליין ארונות מרהיב וצבעוני, במגוון דוגמאות של חריטה